Pretrvávajúca bolesť predlaktia po odbere krvi
Dobrý deň, pred tromi týždňami mi brali krv a od vtedy ma bolí ruka, či už držím telefón a potom ju uvoľním alebo niečo manuálne robím.. iba predlaktie, aj keď sa zobudím ju hneď cítim.. ihlu alebo také niečo nemám v ruke není ani opuchnutá ani červená, viete niečo poradiť? Voltaren neúčinkuje.
Dobrý deň,
ďakujeme za prejavenú dôveru.
Bolesť v mieste vpichu môže byť prítomná z viacerých príčin. Objavuje sa v dôsledku poranenia štruktúr v danom mieste, hematómu (nemusí byť viditeľný voľným okom), zápalu žily a pod. Vzhľadom na to, že Vám aplikácia Voltarenu nepriniesla zmiernenie ťažkostí, odporúčam daný stav konzultovať s ošetrujúcim lekárom, aby sa vylúčili prípadné možné komplikácie.
Prajem skorú úľavu od ťažkostí.
S pozdravom
PharmDr. Veronika Kiabová